Vaski-kirjastot

Kuvailutoimijat MUISTIO

Aika 19.3.2013 klo 9.15-11

Paikka Turun kaupunginkirjasto, pieni neuvottelutila

Osallistujat Riitta Kari, Tarja Järvenpää, Pirkko Nikander, Heli Pohjola (siht.), Jarko Rahkala, Päivi Svala, Ulla Valtonen, Anna Viitanen (pj)

1. Edellisen kokouksen muistio

Hyväksyttiin edellisen kokouksen muistio.

1. Tietokannan siivous

Työnjako Vaski-kirjastojen kesken on tehty ja ohjeet on lähetetty kirjastoille. Osassa kirjastoja työtä on jo aloitettukin. Suurimmassa osassa kirjastoja työtä ollaan kuitenkin vasta aloittamassa, joten kokemuksia työhön liittyvistä ongelmista tai hyvistä käytännöistä ei vielä paljon ole. Anna on tehnyt aineistolajisiivousta.

Elokuussa on tarkoitus pitää tilannekatsaus siitä mitä on saatu aikaiseksi. Suunnitelmana on saada työ tehdyksi vuoden 2013 loppuun mennessä..

1. Työn alla olevat kuvailuohjeet

Formaatin soveltamisesta on tehtävä tarkemmat ohjeet yleisimmille aineistolajeille. Päivi on tehnyt DVD/Blu-ray -ohjeen. Mikko ja Heli huolehtivat CD-ohjeen viimeistelystä ja nuotti-ohjeesta. Anna on tehnyt pohjaa kirjaohjeeseen.

Ohjeet kielikursseista, peleistä ja siirtotietojen käsittelystä on tarkoitus tehdä siinä vaiheessa kun e.m. ohjeistukset on saatu valmiiksi.

Kaikki ohjeet on tarkoitus liittää KirjastoWikiin, jossa ne ovat helposti kaikkien käytettävissä.

1. Kuvailutoimijoiden tämän vuoden ohjelma

Vuoden 2013 toimintasuunnitelma käsitellään Vaskin työvaliokunnassa 16.4.

Luokituksen nykytilanteesta on lähetetty kirjastoille kysely: luetteloijia on pyydetty lähettämään Annalle maaliskuun loppuun mennessä kirjastoissa käytössä olevat YKL -luokitukseen kuulumattomat luokat. Tietokantaan tehtävät muutokset on luultavasti mahdollista tehdä suhteellisen vaivattomasti, mutta fyysisten niteiden muuttaminen on työlästä ja kallista.

Keskusteltiin siitä, mitä kaikkea kuvailun keskittämistä mietittäessä on otettava huomioon.

Hankintaan, kuvailuun ja niteiden käsittelyyn liittyvät prosessit eri kirjastoissa pitäisi selvittää, jotta kuvailun keskittämistä voidaan ylipäätään suunnitella. Esimerkiksi työ aineiston hankinnasta niteiden tarroitukseen tehdään eri kirjastoissa hyvinkin monella eri tavalla.

1. Eräajotäydennysten toiminta

Eräajopaketissa on vain se aineisto mitä on tilattu BTJ:ltä.

Automaattinen täydennys tulee varmuudella ainoastaan suomenkieliseen kaunokirjallisuuteen, muiden kohdalla (vieraskieliset kirjat, AV-aineisto, musiikki) täydennystiedot tulevat satunnaisesti. Seuraavassa päivityksessä täydennystä odottavien aineistojen listat pystytään hakemaan itse mikä helpottaa täydennystietojen käsittelyä.

1. Seuraavat kokoukset

Seuraava kokous pidetään 9.4. klo 9.15.